**KRITÉRIUM NA VYHODNOTENIE PONÚK A**

**PRAVIDLÁ UPLATŇOVANIA KRITÉRIA NA VYHODNOTENIE PONÚK**

Ponuky sa vyhodnocujú na základe kritérií na vyhodnotenie ponúk č. 1, 2, 3, 4 a 5, pričom pri vyhodnocovaní ponúk systém JOSEPHINE bude prideľovať body, a to na základe pravidiel na ich uplatnenie uvedených pri jednotlivých kritériách v tejto prílohe súťažných podkladov.

**Kritériá na vyhodnotenie ponúk**

Kritérium č.1 Celkové náklady na plánovanú a neplánovanú údržbu vrátane priamych nákladov na prelet, vyjadrené v EUR bez DPH

**Váha: 88 %** (max počet 88 bodov)

Kritérium č.2 Príplatok ceny materiálov, komponentov, vybavenia a zariadení v hodnote do 1 000 EUR   
bez DPH, vyjadrený v %

**Váha: 3 %** (max počet 3 body)

Kritérium č.3 Príplatok ceny materiálov, komponentov, vybavenia a zariadení v hodnote od 1 001 do 10 000 EUR bez DPH, vyjadrený v %

**Váha: 3 %** (max počet 3 body)

Kritérium č.4 Príplatok ceny materiálov, komponentov, vybavenia a zariadení v hodnote od 10 001 do 100 000 EUR bez DPH, vyjadrený v %

**Váha: 3 %** (max počet 3 body)

Kritérium č.5 Príplatok ceny materiálov, komponentov, vybavenia a zariadení v hodnote nad 100 000 EUR bez DPH, vyjadrený v %

**Váha: 3 %** (max počet 3 body)

**Definícia kritérií a pravidlá ich uplatnenia**

**Kritérium č.1 Celkové náklady na plánovanú a neplánovanú údržbu vrátane priamych nákladov na prelet, vyjadrené v EUR bez DPH**  predstavujú náklady za

* poskytnutie služieb plánovanej údržby a neplánovanej údržby počas platnosti rámcovej dohody v rozsahu a v súlade s požiadavkami uvedenými v týchto súťažných podkladoch v Prílohe č. 1, 1A Opis predmetu zákazky vrátane
* priamych nákladov na prelet medzi letiskom BTS a technickou základňou (spiatočná cesta) v celom rozsahu plánovanej údržby (položka 5 až 15 podľa tabuľky v prílohe č. 3) na technickej základni Poskytovateľa.

**Celkové náklady na plánovanú a neplánovanú údržbu vrátane priamych nákladov na prelet** budú vypočítané a vyjadrené podľa bodu 13 časti IV súťažných podkladov **v mene EUR s uvedením ceny bez dane** z pridanej hodnoty (DPH). Celkové náklady na plánovanú a neplánovanú údržbu vrátane priamych nákladov na prelet budú vypočítané v zmysle *Prílohy č. 3 Štruktúrovaný rozpočet ceny* týchto súťažných podkladov, časti tab. 1 a tab. 3.

Výpočet priamych nákladov na prelet každej plánovanej údržby pozostáva zo súčinu (i) orientačnej ceny letovej hodiny[[1]](#footnote-1) [4079 EUR bez DPH] a výsledku podielu (ii) ortodromickej vzdialenosti medzi Letiskom BTS a technickou základňou Poskytovateľa(spiatočná cesta) a (iii) priemernej rýchlosti letúna [400 mi/h].

|  |  |  |  |
| --- | --- | --- | --- |
|  |  |  | (ii) |
| priame náklady na prelet (spiatočná cesta) = | (i) | x | --------------------------- |
|  |  |  | (iii) |

Systém JOSEPHINE automaticky pridelí maximálny počet bodov (88) ponuke uchádzača s najnižšou navrhovanou cenou a pri ostatných ponukách určí počet bodov úmerou, t.j. počet bodov vyjadrí ako podiel najnižšej navrhovanej ceny a navrhovanej ceny príslušnej vyhodnocovanej ponuky, ktorú prenásobí maximálnym počtom bodov (88) pre uvedené kritérium.

Vzorec pre výpočet počtu bodov kritéria č. 1:

|  |  |  |
| --- | --- | --- |
|  | najnižšie náklady na plánovanú a neplánovanú údržbu vrátane priamych nákladov na prelet, vyjadrené v EUR bez DPH |  |
| počet bodov za kritérium č.1 = | ------------------------------------------------------------------------------------------ | x váhovosť kritéria |
|  | náklady na plánovanú a neplánovanú údržbu vrátane priamych nákladov na prelet vyjadrené v EUR bez DPH príslušnej vyhodnocovanej ponuky |  |

*Kritérium č. 1 Celkové náklady na plánovanú a neplánovanú údržbu vrátane priamych nákladov na prelet určil verejný obstarávateľ z hľadiska prístupu k nákladom ktoré znáša verejný obstarávateľ v súvislosti s predmetom zákazky a z environmentálneho hľadiska týkajúceho sa minimalizovania emisií CO2 alebo látok znečisťujúcich ovzdušie znížením množstva pohonných hmôt potrebných na prelety na technickú základňu a tým prispieť k zníženiu negatívneho dopadu na životné prostredie.*

**Kritérium č. 2 Príplatok ceny materiálov, komponentov, vybavenia a zariadení v hodnote do 1 000 EUR bez DPH, vyjadrený v %**

Príplatok (vyjadrený v percentách) zahŕňa všetky súvisiace náklady ako prepravné náklady, colné náklady, dovozné príplatky, náklady na obsluhu. Na stanovenie jednotkovej ceny materiálov, komponentov, vybavenia a zariadení, ktorých hodnota (spolu v rámci jednej objednávky) je nižšia ako 1 000 EUR bez DPH sa použije cena potvrdená výrobcom alebo cena z cenovej ponuky, ktorú potvrdil Objednávateľ, s uplatnením percentuálneho Príplatku. Podrobnosti sú uvedené v prílohe č. 2 návrhu rámcovej dohody v článku 2.

**Maximálna výška Príplatku v rámci kritéria č. 2 je stanovená maximálne vo výške 9 %.**

**Verejný obstarávateľ upozorňuje, že z dôvodu zabezpečenia procesu korektného vyhodnotenia ponúk výška príplatku v rámci kritéria č. 2 uvedená v % nemôže byť vyjadrená záporným číslom, alebo číslom/hodnotou „0“. V opačnom prípade bude ponuka uchádzača vylúčená v súlade s § 53 ods. 5 písm. b) zákona.**

Systém JOSPEHINE automaticky pridelí maximálny počet bodov (3) ponuke uchádzača s najnižším percentuálnym Príplatkom ceny materiálov a komponentov a pri ostatných ponukách počet bodov určí úmerou, t.j. počet bodov vyjadrí ako podiel najnižšieho percentuálneho Príplatku a navrhovaného percentuálneho Príplatku, ktorý prenásobí maximálnym počtom bodov (3) pre dané kritérium.

Vzorec pre výpočet počtu bodov:

|  |  |  |
| --- | --- | --- |
|  | najnižší Príplatok  vyjadrený v percentách |  |
| počet bodov za kritérium č.2 = | ------------------------------------------------------------------- | x váhovosť kritéria |
|  | Príplatok vyjadrený v percentách  príslušnej vyhodnocovanej ponuky |  |

**Kritérium č. 3 Príplatok ceny materiálov, komponentov, vybavenia a zariadení v hodnote od 1 001   
do 10 000 EUR bez DPH, vyjadrený v %**

Príplatok (vyjadrený v percentách) zahŕňa všetky súvisiace náklady ako prepravné náklady, colné náklady, dovozné príplatky, náklady na obsluhu. Na stanovenie jednotkovej ceny materiálov, komponentov, vybavenia a zariadení, ktorých hodnota (spolu v rámci jednej objednávky) je v rozsahu od 1 001 do 10 000 EUR bez DPH sa použije cena potvrdená výrobcom alebo cena z cenovej ponuky, ktorú potvrdil Objednávateľ, s uplatnením percentuálneho Príplatku. Podrobnosti sú uvedené v prílohe č. 2 návrhu rámcovej dohody v článku 2.

**Maximálna výška Príplatku v rámci kritéria č. 3 je stanovená maximálne vo výške 6 %.**

**Verejný obstarávateľ upozorňuje, že z dôvodu zabezpečenia procesu korektného vyhodnotenia ponúk výška príplatku v rámci kritéria č. 3 uvedená v % nemôže byť vyjadrená záporným číslom, alebo číslom/hodnotu „0“. V opačnom prípade bude ponuka uchádzača vylúčená v súlade s § 53 ods. 5 písm. b) zákona.**

Systém JOSPEHINE automaticky pridelí maximálny počet bodov (3) ponuke uchádzača s najnižším percentuálnym Príplatkom ceny materiálov a komponentov a pri ostatných ponukách počet bodov určí úmerou, t.j. počet bodov vyjadrí ako podiel najnižšieho percentuálneho Príplatku a navrhovaného percentuálneho Príplatku, ktorý prenásobí maximálnym počtom bodov (3) pre dané kritérium.

Vzorec pre výpočet počtu bodov:

|  |  |  |
| --- | --- | --- |
|  | najnižší Príplatok  vyjadrený v percentách |  |
| počet bodov za kritérium č.3 = | ------------------------------------------------------------------- | x váhovosť kritéria |
|  | Príplatok vyjadrený v percentách  príslušnej vyhodnocovanej ponuky |  |

**Kritérium č. 4 Príplatok ceny materiálov, komponentov, vybavenia a zariadení v hodnote od 10 001   
do 100 000 EUR bez DPH, vyjadrený v %**

Príplatok (vyjadrený v percentách) zahŕňa všetky súvisiace náklady ako prepravné náklady, colné náklady, dovozné príplatky, náklady na obsluhu. Na stanovenie jednotkovej ceny materiálov, komponentov, vybavenia a zariadení, ktorých hodnota (spolu v rámci jednej objednávky) je v rozsahu od 10 001 do 100 000 EUR bez DPH sa použije cena potvrdená výrobcom alebo cena z cenovej ponuky, ktorú potvrdil Objednávateľ, s uplatnením percentuálneho Príplatku. Podrobnosti sú uvedené v prílohe č. 2 návrhu rámcovej dohody v článku 2.

**Maximálna výška Príplatku v rámci kritéria č. 4 je stanovená maximálne vo výške 4 %.**

**Verejný obstarávateľ upozorňuje, že z dôvodu zabezpečenia procesu korektného vyhodnotenia ponúk výška príplatku v rámci kritéria č. 4 uvedená v % nemôže byť vyjadrená záporným číslom, alebo číslom/hodnotou „0“. V opačnom prípade bude ponuka uchádzača vylúčená v súlade s § 53 ods. 4 písm. b) zákona.**

Systém JOSPEHINE automaticky pridelí maximálny počet bodov (3) ponuke uchádzača s najnižším percentuálnym Príplatkom ceny materiálov a komponentov a pri ostatných ponukách počet bodov určí úmerou, t.j. počet bodov vyjadrí ako podiel najnižšieho percentuálneho Príplatku a navrhovaného percentuálneho Príplatku, ktorý prenásobí maximálnym počtom bodov (3) pre dané kritérium.

Vzorec pre výpočet počtu bodov:

|  |  |  |
| --- | --- | --- |
|  | najnižší Príplatok  vyjadrený v percentách |  |
| počet bodov za kritérium č.4 = | ------------------------------------------------------------------- | x váhovosť kritéria |
|  | Príplatok vyjadrený v percentách  príslušnej vyhodnocovanej ponuky |  |

**Kritérium č. 5 Príplatok ceny materiálov, komponentov, vybavenia a zariadení v hodnote vyššej ako   
100 000 EUR bez DPH, vyjadrený v %**

Príplatok (vyjadrený v percentách) zahŕňa všetky súvisiace náklady ako prepravné náklady, colné náklady, dovozné príplatky, náklady na obsluhu. Na stanovenie jednotkovej ceny materiálov, komponentov, vybavenia a zariadení, ktorých hodnota (spolu v rámci jednej objednávky) je vyššia ako 100 000 EUR bez DPH sa použije cena potvrdená výrobcom alebo cena z cenovej ponuky, ktorú potvrdil Objednávateľ, s uplatnením percentuálneho Príplatku. Maximálna výška ceny za príplatok sa určuje/obmedzuje najviac na hodnotu 10 000 v EUR bez DPH/kus. Podrobnosti sú uvedené v prílohe č. 2 návrhu rámcovej dohody v článku 2.

**Maximálna výška Príplatku v rámci kritéria č. 5 je stanovená maximálne vo výške 3 %.**

**Verejný obstarávateľ upozorňuje, že z dôvodu zabezpečenia procesu korektného vyhodnotenia ponúk výška príplatku v rámci kritéria č. 5 uvedená v % nemôže byť vyjadrená záporným číslom, alebo číslom/hodnotou „0“. V opačnom prípade bude ponuka uchádzača vylúčená v súlade s § 53 ods.4 písm. b) zákona.**

Systém JOSPEHINE automaticky pridelí maximálny počet bodov (3) ponuke uchádzača s najnižším percentuálnym Príplatkom ceny materiálov a komponentov a pri ostatných ponukách počet bodov určí úmerou, t.j. počet bodov vyjadrí ako podiel najnižšieho percentuálneho Príplatku a navrhovaného percentuálneho Príplatku, ktorý prenásobí maximálnym počtom bodov (3) pre dané kritérium.

Vzorec pre výpočet počtu bodov:

|  |  |  |
| --- | --- | --- |
|  | najnižší Príplatok  vyjadrený v percentách |  |
| počet bodov za kritérium č.5 = | ------------------------------------------------------------------- | x váhovosť kritéria |
|  | Príplatok vyjadrený v percentách  príslušnej vyhodnocovanej ponuky |  |

Uchádzačom predložené návrhy na plnenie kritérií musia byť zaokrúhlené na dve desatinné miesta.

**Postup pri vyhodnocovaní ponúk**

Pri vyhodnocovaní ponúk systémom JOSEPHINE sa budú automatizovane týmto systémom prideľované body zaokrúhľovať na dve desatinné miesta.

Systém JOSPEHINE automaticky označí ponuku s najvyšším bodovým súčtom kritérií č. 1 až 5 za prvú, ponuku s druhým najvyšším bodovým súčtom kritérií č. 1 až 5 označí za druhú, ponuku s tretím najvyšším bodovým súčtom kritérií č. 1 až 5 označí za tretiu, atď. Ponuku uchádzača, ktorú systém JOSEPHINE automatizovane vyhodnotil podľa kritérií uvedených v tejto prílohe súťažných podkladov za prvú, t.j. úspešnú ponuku, odporučí komisia na vyhodnotenie ponúk menovaná verejným obstarávateľom po riadnom vyhodnotení splnenia podmienok účasti a požiadaviek na predmet zákazky verejnému obstarávateľovi prijať.

V prípade rovnosti dosiahnutých bodov u viacerých uchádzačov, rozhoduje o poradí ponúk nižšie uvedené poradie:

Kritérium č. 1

Kritérium č. 4

Kritérium č. 5

**Návrh na plnenie kritérií**

**Uchádzač ako prvé vyplní prílohu č. 3 Štruktúrovaný rozpočet ceny týchto súťažných podkladov a predloží ho v ponuke, a následne uvedie návrh na plnenie kritérií č. 1, 2, 3, 4 a 5 v elektronickom ponukovom formulári v systéme JOSEPHINE, ktorý zodpovedá Štruktúrovanému rozpočtu ceny.**

Na účely výpočtu kritéria č. 1 uchádzač vyplnení jednotkové ceny položiek (tabuľka č. 1), lokality technickej základne (mesto a štát alebo IATA/ICAO kód letiska) a ich ortodromickú vzdialenosť medzi Letiskom BTS a technickou základňou uchádzača v jednotke [mi] (tabuľka č. 3); verejný obstarávateľ odporúča na výpočet vzdialenosti použiť nástroj Great Circle Mapper (<http://www.gcmap.com/>)

Neuvedenie jednotkovej ceny, lokality technickej základne (mesto a štát alebo IATA/ICAO kód letiska) alebo Príplatku v niektorej položky v rozpočte bude znamenať, že ponuka uchádzača je neúplná a nespĺňa požiadavky verejného obstarávateľa na predmet zákazky.

Komisia na vyhodnotenie ponúk overí správnosť údajov uvedených v rozpočte (Príloha č. 2 SP), na výpočet vzdialenosti použije nástroj Great Circle Mapper. V prípade, že ortodromická vzdialenosť technickej základe uvedená v tabuľke č. 3 v prílohe č. 3 súťažných podkladov nie je správna, komisia vykoná opravu.

Štruktúrovaný rozpočet ceny s uvedením Jednotkových cien a Príplatkov úspešného uchádzača sa stane súčasťou rámcovej dohody uzavretej s úspešným uchádzačom.

1. Orientačná cena letovej hodiny [4079 EUR bez DPH] stanovená na základe uznesenia vlády Slovenskej republiky č. 411 z 10.5.2006 <https://rokovania.gov.sk/RVL/Material/25569/1> [↑](#footnote-ref-1)